Организацију манифестације од Петог међународног бијенала 1998-1999. преузима Културни центар Горњи Милановац, а излагано је по први пут у Модерној галерији у згради Окружног начелства. Пето бијенале је отворено 24. октобра 1998. и завршено 24. марта 1999., што се поклапало са почетком НАТО агресије на СРЈ. На том бијеналу је главну награду "Гран при" по прву пут од оснивања освојио инострани уметник, А. Баласубраманиам из Индије. На Шестом бијеналу 2000-2001. Гран при по први пут добија инострана уметница, Вероника Штајнер из Аустрије. Следећи Седми бијенале 2003. одржан је такође по трећи пут заредом у Модерној галерији Културног центра.